Brașov, sătul de primari care nu au legătură cu turismul. Ce model ar putea urma noul primar.
În cei 30 de ani de la Revoluție, Brașovul nu a avut niciun primar sau președinte de consiliul județean care să aibă legătură cu turismul. Te interesează cine ajunge primar și președinte de Consiliul Județean aici pentru că Brașov este județul cu cei mai mulți turiști din țară. Acum patru ani, primarul din Brașov a fost stabilit de 45 de mii de localnici, din peste 250 de mii.
În cei 30 de ani de la Revoluție, Brașovul nu a avut niciun primar sau președinte de consiliul județean care să aibă legătură cu turismul. Asta se vede și te supără, de oriunde ai fi.Te interesează cine ajunge primar și președinte de Consiliul Județean aici pentru că Brașov este județul cu cei mai mulți turiști din țară. Anul trecut au fost peste un milion patru sute de mii. Știi și tu însă că ultima oară când ai venit la Brașov ai pierdut mult timp până să găsești un loc de parcare.Te-a dezamăgit și viața de noapte. Patronii localurilor din Centrul Vechi au fost somați de autorități să închidă la ora 22 acum doi ani. Adică exact când începe distracția. Acum a venit epidemia și din nou aerul curat, de munte, a fost poluat de interese politice, se plâng patronii din industria ospitalității.Ce model ar putea să ia noul primar?Mădălina Bucur, corespondent Aleph News: "Simplu, cred eu. Modelul de la Gent din Belgia. Piste de biciclete, transport în comun cu autobuze electrice, parcări în afara orașului. Îți spun de Gent pentru că seamănă bine cu Brașovul: are cam aceeași populație și arhitectură, număr de turiști și chiar aglomerație. Nu e greu să faci din Brașov perla Transilvaniei. Trebuie doar omul potrivit. Eu mă duc la vot. Nu îmi place să se întâmple ca acum patru ani, când primarul de aici a fost stabilit de 45 de mii de localnici, din peste 250 de mii. Te îndemn și pe tine să mergi în orașul tău.“.